Tam præsentibns quam futuris, his litteris notificamus, quod Domnus Gaufredus de Bellomonte, cum Hugone filio suo, pro remedio animarum suarum atque antecessorum suorum, deo et Ecclesiæ beati Stephani Divionensis, locum situm in Silva Altre quæ Envals vocatur, ipsius que loci undique determinationem omnino liberam dederunt, nec non illic commorantibus in omni terra sua parsonam ad porcos, et pascua ad reliqua animalia: quæ sic ubi aliquando dampnum inferrent, ipsum solummodo restitueretur, et percursum ad omnia illis necessaria concesserunt. Inventionem etiam vasorum apium, ubicumque contigisset, dederunt, atque in silvis et planis suis, prata edificare, eaque perpetuo possidere permiserunt. Gislebertus quoque de Altre præpositus eorum quicquid ex supradictis præposituræ suæ competebat; pro suæ animæ suorumque antecessorum requie libenter concessit. Huic donavit interfuerunt: Vualo prior ipsius Ecclesiæ, Rainaudus canonicus, Ebrardus, Bernardus Eremita, Vualo Coluns, Vuirricus de Altre, Vilencus de Mare, Hugo Crassus et multi Post aliquot tempus, idem Hugo filius Gaufridi huic dono, laude filiorum suorum Huonis, et Gaufridi, accrevit, quod absque redditione terciarum, supradicti loci habitatores quocumque loco vellent, in sua terra seminarent ac meterent. Hujus rei testes Ebrardus Canonicus, Durannus Monticionii, Remigius, capellanus, Humbertus Vuido Burgires, Aymo Coluns, Hugo li Frances, Erbertus filius præpositi de Altre, Humbertus de Solario, Aymo ligans vocans, Huo filius supradicti Huonis. Hoc donum et quidquid postea pater daret, ipsi loco concessi coram eodem patre, et coram his testibus Ebrardo canonico. Remigio capellano, Ulrico de Renavis, Vuidone de Osile, Ebrardo de Rollens, Hugone Crasso, Humberto de Solario, Vuarnerio Crasso, Erberto Capirum, et multi alii.